**Ministru kabineta rīkojuma projekta**

**“Grozījumi Ministru kabineta 2013.gada 4.novembra rīkojumā Nr.522 “Par Latvijas Nacionālā valsts sporta centra “Mežaparks” un Tenisa centra “Lielupe” rekonstrukcijas projektiem paredzēto valsts budžeta ilgtermiņa saistību pārdali”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | 1. Ministru kabineta 2014.gada 10.novembra ārkārtas sēdes protokollēmumā (prot.Nr.61 28.§, 15.punkts) Izglītības un zinātnes ministrijai (turpmāk – ministrija) dotā uzdevuma izpilde.
2. Jautājuma saistība ar ministrijas iesniegtajiem priekšlikumiem likumprojektam “Par valsts budžetu 2015.gadam” un likumprojektam “Par vidēja termiņa budžeta ietvaru 2015., 2016. un 2017.gadam”.
3. Nepieciešamība bez papildus valsts budžeta līdzekļu piešķiršanas ministrijas valsts budžeta programmas 09.00.00 “Sports” 2015.gada bāzes izdevumu ietvaros nodrošināt valsts funkciju sporta nozarē izpildi nemainīgā līmenī salīdzinājumā ar 2014.gadu, kā arī īstenot citus Ministru kabineta 2014.gada 10.novembra ārkārtas sēdē apstiprinātos (prot.Nr.61 28.§, 14.punkts) sporta nozares prioritāros pasākumus.
4. Nepieciešamība nodrošināt valsts nozīmes sporta infrastruktūras attīstības projektu īstenošanai 2015., 2016. un 2017.gadā plānoto piešķiramo līdzekļu apmēra atbilstību 2015., 2016. un 2017.gadā faktiski paredzēto līdzekļu apmēram.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā faktu, ka ministrijas 2015.gada valsts budžeta programmas 09.00.00 “Sports” bāzes izdevumi tika noteikti par 3`624`302 *euro* mazāki nekā likumā “Par valsts budžetu 2014.gadam”, kā arī, ņemot vērā Ministru kabineta 2014.gada 14.oktobra sēdē dotos uzdevumus (prot.Nr. 55 63.§, 3., 4. un 5.punkts), ministrija organizēja vairākas tikšanās ar nozīmīgākajiem sporta nozares sociālajiem partneriem (biedrību “Latvijas Olimpiskā komiteja”, biedrību “Latvijas Sporta federāciju padome”, biedrību “Latvijas Sporta izglītības iestāžu Direktoru padome” un biedrību “Latvijas Komandu sporta spēļu asociācija”), kurās kopīgi ar sporta nozares pārstāvjiem izvērtēja iespējamos risinājuma variantus, lai ministrijas 2015.gada valsts budžeta programmas 09.00.00 “Sports” bāzes izdevumu ietvaros nodrošinātu valsts funkciju sporta nozarē izpildi nemainīgā līmenī salīdzinājumā ar 2014.gadu, kā arī izvērtētu citu sporta nozarē pieteikto jauno politikas iniciatīvu īstenošanas iespējas bez papildus valsts budžeta līdzekļu piešķiršanas. Izvērtējot sporta nozares 2015.gada prioritātes, tika pieņemts lēmums atteikties no vēl nekonkretizētu sporta infrastruktūras projektu īstenošanas, kā arī par 15% samazināt budžeta bāzē valsts nozīmes sporta infrastruktūras attīstības projektu īstenošanai jau paredzētajiem līdzekļiem (īstenota pieeja – “No sporta bāzēm uz cilvēkiem”), lai novirzītu līdzekļus (1) valsts funkciju sporta nozarē izpildes nodrošināšanai nemainīgā līmenī salīdzinājumā ar 2014.gadu, (2) 100% valsts līdzfinansējumu profesionālās ievirzes sporta izglītības programmu īstenošanā nodarbināto sporta treneru darba samaksai atjaunošanai ar 2015.gada 1.septembri, kā arī (3) citiem 2015.gada sporta nozares budžeta prioritāriem mērķiem. Iepriekšminēto diskusiju rezultātā tika sagatavots un ar ministrijas 2014.gada 28.oktobra vēstuli Nr.01-10/5120 Finanšu ministrijā iesniegts priekšlikums par iekšējo līdzekļu pārdali. Šo priekšlikumu atbalstīja arī iepriekšminētie sporta nozares sociālie partneri (2014.gada 27.oktobra vēstule Nr.207).Šie priekšlikumi tika atbalstīti arī Ministru kabineta 2014.gada 10.novembra ārkārtas sēdē (prot.Nr.61 28.§, 14.punkts), vienlaikus uzdodot (prot.Nr.61 28.§, 15.punkts) ministrijai sagatavot un iesniegt izskatīšanai Ministru kabinetā attiecīgus grozījumus Ministru kabineta rīkojumos (t.sk. Ministru kabineta 2013.gada 4.novembra rīkojumā Nr.522 “Par Latvijas Nacionālā valsts sporta centra “Mežaparks” un Tenisa centra “Lielupe” rekonstrukcijas projektiem paredzēto valsts budžeta ilgtermiņa saistību pārdali””), lai nodrošinātu šajā Ministru kabineta rīkojumā minētajiem valsts nozīmes sporta infrastruktūras attīstības projektiem 2015., 2016. un 2017.gadā plānoto piešķiramo līdzekļu apmēra atbilstību 2015., 2016. un 2017.gadā faktiski paredzēto līdzekļu apmēram.  Ministru kabineta 2013.gada 4.novembra rīkojumā Nr.522 “Par Latvijas Nacionālā valsts sporta centra “Mežaparks” un Tenisa centra “Lielupe” rekonstrukcijas projektiem paredzēto valsts budžeta ilgtermiņa saistību pārdali”” 2015., 2016., 2017. un 2018.gadā finansējums paredzēts šādiem valsts nozīmes sporta infrastruktūras attīstības projektiem:2015.gadā:1. Siguldas sporta kompleksa projekta īstenošanai – 2`860`915 *euro*;
2. Vidzemes Olimpiskā centra attīstības projekta īstenošanai – 1`318`860 *euro[[1]](#footnote-1)*;

2016.gadā:1. Tenisa centra “Lielupe” rekonstrukcijas projekta īstenošanai – 3`334`035 *euro*;
2. Vidzemes Olimpiskā centra attīstības projekta īstenošanai – 1`190`629 *euro*;
3. Liepājas Olimpiskā centra vieglatlētikas manēžas būvniecības projekta īstenošanai – 1`000`000 *euro*;
4. Rīgas Tehniskās universitātes peldbaseina renovācijas projekta īstenošanai – 833`035 *euro*;

2017.gadā:1. Tenisa centra “Lielupe” rekonstrukcijas projekta īstenošanai – 4`155`881 *euro*;
2. Vidzemes Olimpiskā centra attīstības projekta īstenošanai – 1`243`000 *euro*;
3. Liepājas Olimpiskā centra vieglatlētikas manēžas būvniecības projekta īstenošanai – 2`500`000 *euro*.
4. Rēzeknes Olimpiskā centra projekta īstenošanai – 3`590`965 *euro*;

2018.gadā: Tenisa centra “Lielupe” rekonstrukcijas projekta īstenošanai – 4`933`452 *euro*.  Piemērojot 15% (626`966 *euro*) samazinājumu[[2]](#footnote-2) katram no 2015.gadā plānotajiem projektiem (Siguldas sporta kompleksa projekta īstenošanai samazinot finansējumu par 429`137 *euro*; Vidzemes Olimpiskā centra attīstības projekta īstenošanai samazinot finansējumu par 197`829 *euro[[3]](#footnote-3)*), atsakoties no Rīgas Tehniskās universitātes peldbaseina renovācijas projekta īstenošanas[[4]](#footnote-4) 2016.gadā (ietaupījums 833`035 *euro*), piemērojot 15% (828`699 *euro*) samazinājumu katram no pārējiem 2016.gadā plānotajiem projektiem (Tenisa centra “Lielupe” rekonstrukcijas projekta īstenošanai samazinot finansējumu par 500`105 *euro*; Vidzemes Olimpiskā centra attīstības projekta īstenošanai samazinot finansējumu par 178`594 *euro*; Liepājas Olimpiskā centra vieglatlētikas manēžas būvniecības projekta īstenošanai samazinot finansējumu par 150`000 *euro*), atsakoties no Rēzeknes Olimpiskā centra projekta īstenošanas[[5]](#footnote-5) 2017.gadā (ietaupījums 3`590`965 *euro*), kā arī 2017.gadā kompensējot Siguldas sporta kompleksa projekta īstenošanai, Vidzemes Olimpiskā centra attīstības projekta īstenošanai un Liepājas Olimpiskā centra vieglatlētikas manēžas būvniecības projekta īstenošanai 2015. un 2016.gadā paredzēto samazinājumu un tā radīto fiskāli negatīvo ietekmi uz attiecīgajām pašvaldībām[[6]](#footnote-6), saskaņā ar šo Ministru kabineta rīkojuma projektu valsts atbalstu 2015., 2016., 2017. un 2018.gadā plānots sniegt šādiem valsts nozīmes sporta infrastruktūras attīstības projektiem šādā apmērā:2015.gadā:1. Siguldas sporta kompleksa projekta īstenošanai – 2`431`778 *euro*;
2. Vidzemes Olimpiskā centra attīstības projekta īstenošanai – 1`121`031 *euro[[7]](#footnote-7)*;

2016.gadā:1. Tenisa centra “Lielupe” rekonstrukcijas projekta īstenošanai – 2`833`930 *euro*;
2. Vidzemes Olimpiskā centra attīstības projekta īstenošanai – 1`012`035 *euro*;
3. Liepājas Olimpiskā centra vieglatlētikas manēžas būvniecības projekta īstenošanai – 850`000 *euro*;

2017.gadā:1. Siguldas sporta kompleksa projekta īstenošanai – 486`355 *euro*;
2. Tenisa centra “Lielupe” rekonstrukcijas projekta īstenošanai – 4`155`881 *euro*;
3. Vidzemes Olimpiskā centra attīstības projekta īstenošanai – 1`982`869 *euro*;
4. Liepājas Olimpiskā centra vieglatlētikas manēžas būvniecības projekta īstenošanai – 2`735`625 *euro*;

Vienlaikus ministrija rosina jautājumu par finanšu resursu 467`382 *euro* apmērā, kas radušies pēc minētās pārdales, izlietojumu izskatīt likumprojekta “Par valsts budžetu 2017.gadam” sagatavošanas un izskatīšanas procesā.2018.gadā: Tenisa centra “Lielupe” rekonstrukcijas projekta īstenošanai – 4`933`452 *euro*. Vienlaikus atzīmējams, ka, ņemot vērā Sporta politikas pamatnostādnēs 2014.–2020.gadam (apstiprinātas ar Ministru kabineta 2013.gada 18.decembra rīkojumu Nr.666) paredzēto uzdevumu un pasākumu plānā (VI sadaļa) iekļauto 54.uzdevumu, ministrijā 2015.gadā plānots uzsākt darbu pie sporta politikas plānošanas dokumenta, kurš noteiks valsts un pašvaldību nozīmes sporta infrastruktūras attīstības virzienus, izstrādes. Minētā politikas plānošanas dokumenta (tā provizoriskais nosaukums – Valsts un pašvaldību nozīmes sporta infrastruktūras attīstības koncepcija 2016.–2022.gadam) projekta izstrādes laikā atkārtoti tiks izvērtēta nepieciešamība, lietderība un valsts budžeta finansiālās iespējas piešķirt valsts līdzfinansējumu arī Rīgas Tehniskās universitātes peldbaseina renovācijas projekta īstenošanai un Rēzeknes Olimpiskā centra projekta īstenošanai, kuriem ar šo Ministru kabineta rīkojumu valsts līdzfinansējums vairs netiek plānots.  Ievērojot minēto, ministrija ir izstrādājusi Ministru kabineta rīkojuma projektu “Grozījumi Ministru kabineta 2013.gada 4.novembra rīkojumā Nr.522 “Par Latvijas Nacionālā valsts sporta centra “Mežaparks” un Tenisa centra “Lielupe” rekonstrukcijas projektiem paredzēto valsts budžeta ilgtermiņa saistību pārdali””. |
| 3. | Projekta izstrādē iesaistītās institūcijas | Ministru kabineta rīkojuma projektu izstrādāja ministrija. Priekšlikumi, kuri ietverti Ministru kabineta rīkojumā, pārrunāti ar šīs anotācijas I sadaļas 2.punktā minētajiem sporta nozares sociālajiem partneriem. |
| 4. | Cita informācija | Ministru kabineta rīkojuma projekts tiešā veidā attiecas uz tūrisma, sporta un brīvā laika politiku (sporta politiku). Pastarpināti Ministru kabineta rīkojuma projekts attiecas uz budžeta un finanšu politiku. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014** | Turpmākie trīs gadi (*euro*) |
| **2015** | **2016** | **2017** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo gadu | izmaiņas, salīdzinot ar kārtējo gadu | izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | **0** | **0** | **0** | **0** | **0** |
| 2.1. valsts pamatbudžets | *0* | *0* | *0* | *0* | *0* |
| 2.2. valsts speciālais budžets |  |  |  |  |  |
| 2.3. pašvaldību budžets  |  |  |  |  |  |
| 3. Finansiālā ietekme: | **0** | **0** | **0** | **0** | **0** |
| 3.1. valsts pamatbudžets | *0* | *0* | *0* | *0* | *0* |
| 3.2. speciālais budžets |  |  |  |  |  |
| 3.3. pašvaldību budžets  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X | **0** | **0** | **0** | **0** |
| 5.1. valsts pamatbudžets | *0* | *0* | *0* | *0* |
| 5.2. speciālais budžets |  |  |  |  |
| 5.3. pašvaldību budžets  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): |  Ņemot vērā to, ka jautājums ir saistīts ar iekšējo līdzekļu pārdali valsts budžeta programmai 09.00.00 “Sports” noteikto 2015., 2016. un 2017.gada bāzes izdevumu ietvaros, iekšējās pārdales rezultātā 2015., 2016. un 2017.gada valsts budžeta programmas 09.00.00 “Sports” izdevumi nemainās. Tādejādi saskaņā ar šo Ministru kabineta rīkojuma projektu 2015., 2016., 2017. un 2018.gadā valsts atbalsts tiks sniegts šādiem valsts nozīmes sporta infrastruktūras attīstības projektiem (šādiem mērķiem) šādā apmērā:2015.gadā:1. Siguldas sporta kompleksa projekta īstenošanai – 2`431`778 *euro*;
2. Vidzemes Olimpiskā centra attīstības projekta īstenošanai – 1`121`031 *euro[[8]](#footnote-8)*;

2016.gadā:1. Tenisa centra “Lielupe” rekonstrukcijas projekta īstenošanai – 2`833`930 *euro*;
2. Vidzemes Olimpiskā centra attīstības projekta īstenošanai – 1`012`035 *euro*;
3. Liepājas Olimpiskā centra vieglatlētikas manēžas būvniecības projekta īstenošanai – 850`000 *euro*;

2017.gadā:1. Siguldas sporta kompleksa projekta īstenošanai – 486`355 *euro*;
2. Tenisa centra “Lielupe” rekonstrukcijas projekta īstenošanai – 4`155`881 *euro*;
3. Vidzemes Olimpiskā centra attīstības projekta īstenošanai – 1`982`869 *euro*;
4. Liepājas Olimpiskā centra vieglatlētikas manēžas būvniecības projekta īstenošanai – 2`735`625 *euro*;
5. jautājumu par finanšu resursu 467`382 *euro* apmērā izlietojumu tiks izskatīts likumprojekta “Par valsts budžetu 2017.gadam” sagatavošanas un izskatīšanas procesā;

2018.gadā: Tenisa centra “Lielupe” rekonstrukcijas projekta īstenošanai – 4`933`452 *euro*. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Pielikumā pievienots apkopojums par valsts nozīmes sporta infrastruktūras attīstības projektu īstenošanai 2014.-2018.gadam paredzētajiem valsts budžeta līdzekļiem un sagatavotajiem priekšlikumiem līdzekļu samazinājumam. |

*Anotācijas II, IV, V, VI un VII sadaļa – Ministru kabineta rīkojuma projekts šīs jomas neskar.*

Izglītības un zinātnes ministre Mārīte Seile

Vizē:

Valsts sekretāra vietnieks –

Nodrošinājuma un finanšu

departamenta direktors,

valsts sekretāra pienākumu izpildītājs Elmārs Martinsons

21.11.2014. 08:30

1590

Izglītības un zinātnes ministrijas

valsts sekretāra vietnieks –

Sporta departamenta direktors E.Severs

67047935, edgars.severs@izm.gov.lv

1. Pieskaitot klāt ar Ministru kabineta 2014.gada 31.oktobra rīkojuma Nr.623 “Par Siguldas sporta kompleksa projekta, Vidzemes Olimpiskā centra attīstības projekta un Liepājas Olimpiskā centra vieglatlētikas manēžas būvniecības projekta īstenošanai 2014.gadā paredzēto valsts budžeta līdzekļu pārdali”” 4.2.apakšpunktu Vidzemes Olimpiskā centra attīstības projekta īstenošanai papildus piešķirtos (pārdalītos) 1`696`445 euro, kopējais 2015.gadā minētā projekta īstenošanai plānotais valsts finansējums (pirms samazinājuma) ir 3`015`305 *euro*. [↑](#footnote-ref-1)
2. Papildus skatīt ar šo Ministru kabineta rīkojuma projektu vienotā paketē virzīto Ministru kabineta rīkojuma projektu “Grozījums Ministru kabineta 2014.gada 31.oktobra rīkojumā Nr.623 “Par Siguldas sporta kompleksa projekta, Vidzemes Olimpiskā centra attīstības projekta un Liepājas Olimpiskā centra vieglatlētikas manēžas būvniecības projekta īstenošanai 2014.gadā paredzēto valsts budžeta līdzekļu pārdali”” un tā sākotnējās ietekmes novērtējuma ziņojumu (anotāciju). [↑](#footnote-ref-2)
3. Kopējais summētais samazinājums šim projektam 2015.gadā – 452`296 *euro*. [↑](#footnote-ref-3)
4. Jo šis ir jauns projekts un tā īstenošanai 2014. un 2015.gadā līdzfinansējums nav paredzēts. Turklāt peldbaseina apsaimniekotājs SIA “Ķīpsalas peldbaseins” 2014.gada 15.oktobra vēstulē Nr.0X100-4/88 informējis ministriju, ka peldbaseina jumta renovācijas darbi [tieši šim mērķim iepriekš bija plānots novirzīt valsts budžeta līdzfinansējumu] paredzēti 2015.gada maijā – augustā, kā rezultātā secināms, ka darbi tiks īstenoti arī bez valsts līdzfinansējuma. [↑](#footnote-ref-4)
5. Jo šis ir jauns projekts un tā īstenošanai 2014., 2015. un 2016.gadā līdzfinansējums nav paredzēts. Turklāt Rēzeknes pilsētas dome 2013.gada 15.novembra vēstulē Nr.3.1.1.11/2048 informēja ministriju, ka projekta realizācijas kopējās izmaksas ir 14,4 miljoni *euro*, tādēļ ir skaidrs, ka projektu nebūs iespējams realizēt viena gada laikā. [↑](#footnote-ref-5)
6. Nepieciešamība 2015. un 2016.gadā paredzēto samazinājumu kompensēt tieši šiem trīs projektiem (attiecīgajām pašvaldībām kā projektu īstenotājām) ir pamatojama ar to, ka attiecīgās pašvaldības (1) plānojot projektu budžetus, veicot objektu projektēšanu, kā arī izsludinot publiskās iepirkuma procedūras par objektu būvniecību, ir tiesiski paļāvušās, ka valsts (Ministru kabineta personā) izpildīs uzņemtās saistības un atbilstoši plānotam paredzēs projektu īstenošanai nepieciešamo līdzfinansējumu; (2) projektu īstenošanā piedalās ar vismaz 50% līdzfinansējumu, t.i., pret 1 *euro* no valsts budžeta tiek likts vismaz 1 *euro* no pašvaldību budžeta, kā rezultātā, samazinot valsts līdzfinansējuma apmēru, gandrīz dubultā samazinās projektu kopējais budžets); (3) jau ir izstrādājušas tehniskos projektus un šobrīd tiek veiktas vai tuvākajā laikā plānots uzsākt nepieciešamās publiskā iepirkuma procedūras par objektu būvniecību, tādejādi finansējuma samazinājums var būtiski ietekmēt šo objektu savlaicīgu nodošanu ekspluatācijā. Papildus jāņem vērā fakts, ka, mainot iepriekš apstiprināto valsts līdzfinansējuma sadalījumu pa gadiem, lai nodrošinātu projekta savlaicīgu pabeigšanu un objekta nodošanu ekspluatācijā, attiecīgās pašvaldības būs spiestas ņemt aizņēmumus Valsts kasē, kā rezultātā palielināsies projekta izmaksas. Tādēļ, lai kompensētu šo negatīvo fiskālo ietekmi, ministrija vienlaikus rosina 2017.gadā par 2% palielināt šiem trīs projektiem paredzēto valsts līdzfinansējuma apmēru (Siguldas sporta kompleksa projekta īstenošanai palielinot valsts līdzfinansējumu par 57`218 *euro*, Vidzemes Olimpiskā centra attīstības projekta īstenošanai palielinot valsts līdzfinansējumu par 108`979 *euro* un Liepājas Olimpiskā centra vieglatlētikas manēžas būvniecības projekta īstenošanai palielinot valsts līdzfinansējumu par 74`000 *euro*). [↑](#footnote-ref-6)
7. Pieskaitot klāt ar Ministru kabineta 2014.gada 31.oktobra rīkojuma Nr.623 “Par Siguldas sporta kompleksa projekta, Vidzemes Olimpiskā centra attīstības projekta un Liepājas Olimpiskā centra vieglatlētikas manēžas būvniecības projekta īstenošanai 2014.gadā paredzēto valsts budžeta līdzekļu pārdali”” 4.2.apakšpunktu Vidzemes Olimpiskā centra attīstības projekta īstenošanai papildus piešķirtos (pārdalītos) 1`696`445 euro, kuriem arī piemērots 15% (254`467 *euro*) samazinājums, kopējais 2015.gadā minētā projekta īstenošanai plānotais valsts finansējums (pēc samazinājuma) ir 2`563`009 *euro*. [↑](#footnote-ref-7)
8. Pieskaitot klāt ar Ministru kabineta 2014.gada 31.oktobra rīkojuma Nr.623 “Par Siguldas sporta kompleksa projekta, Vidzemes Olimpiskā centra attīstības projekta un Liepājas Olimpiskā centra vieglatlētikas manēžas būvniecības projekta īstenošanai 2014.gadā paredzēto valsts budžeta līdzekļu pārdali”” 4.2.apakšpunktu Vidzemes Olimpiskā centra attīstības projekta īstenošanai papildus piešķirtos (pārdalītos) 1`696`445 euro, kuriem arī piemērots 15% (254`467 *euro*) samazinājums, kopējais 2015.gadā minētā projekta īstenošanai plānotais valsts finansējums (pēc samazinājuma) ir 2`563`009 *euro*. [↑](#footnote-ref-8)